
ŠAKIŲ RAJONO SAVIVALDYBĖS  TARYBA

SPRENDIMAS

DĖL JAUNIMO KŪRYBOS IR SPORTO CENTRO  NUOSTATŲ TVIRTINIMO

2009 m. rugsėjo 24 d. Nr.T-319
Šakiai


Savivaldybės taryba, vadovaudamasi Lietuvos Respublikos Švietimo įstatymo (Žin.,2003, Nr.63-2853)  43 str. 4 d. ir 60 str. 1 d. 5 p. bei atsižvelgdama į  Šakių rajono jaunimo kūrybos ir sporto centro tarybos pritarimą, nusprendžia:
 
1. Patvirtinti Šakių rajono jaunimo kūrybos ir sporto centro nuostatus (pridedama).

2. Įpareigoti Šakių rajono jaunimo kūrybos ir sporto centro direktorių teisės aktų nustatyta tvarka įregistruoti nuostatus Juridinių asmenų registre.

3. Pripažinti netekusiu galios savivaldybės tarybos 2009 m. vasario 26 d. sprendimo Nr.T-57 „Dėl Šakių meno mokyklos, Šakių rajono jaunimo kūrybos ir sporto centro, Šakių pedagoginės psichologinės tarnybos, Šakių lopšelio-darželio „Klevelis“ ir Gelgaudiškio vaikų darželio „Eglutė“ nuostatų tvirtinimo“ 1.2 p.

Meras

ŠAKIŲ  RAJONO  SAVIVALDYBĖS  JAUNIMO  KŪRYBOS  IR  SPORTO CENTRO  NUOSTATAI

I. BENDROSIOS  NUOSTATOS


1. Centro pavadinimas: Šakių rajono savivaldybės jaunimo kūrybos ir sporto centras;


1.1. Sutrumpintas centro pavadinimas  – Šakių r. JKSC.


2.  Šakių r. JKSC (toliau – centras) įsteigtas 2003-07-17 reorganizavus sujungimo būdu Šakių sporto mokyklą ir Šakių moksleivių namus.


3. Centro teisinė forma ir priklausomybė – savivaldybės biudžetinė įstaiga.


4. Institucijos grupė – neformaliojo švietimo  mokykla.


5. Institucijos tipai:


5.1. pagrindinis tipas – neformaliojo vaikų švietimo mokykla.


6. Centro buveinė: V. Kudirkos g. 64,  LT – 71124,Šakiai.


7. Mokymo kalba – lietuvių.


8. Steigėjas – Šakių rajono savivaldybė, kodas 111105023. Savininko teises įgyvendinanti institucija - Šakių rajono savivaldybės taryba 


9. Mokymo formos – dieninė, vakarinė, vasaros.


10. Pagrindinės centro veiklos rūšis – švietimas, kodas 85.


11. Veiklos rūšys:


11.1. sportinis ir rekreacinis švietimas, kodas 85.51.


11.2. kitas, niekus nepriskirtas, švietimas, kodas 85.59


12. Išduodami išsilavinimo pažymėjimai:


12.1. Neformalaus ugdymo pažymėjimas -  kodas 9201, išduodamas  jaunuoliams, baigusiems sportinės specializacijos etapą ir įvykdžiusiems testavimo reikalavimus. 


13. Centras yra viešasis juridinis asmuo, turi savo anspaudą ir sąskaitas Lietuvos Respublikos įregistruotuose bankuose, su juridiniais ir fiziniais asmenimis bendrauja sudarydamas sutartis.


14. Centras yra pelno nesiekianti savivaldybės įstaiga, steigiama, reorganizuojama ir likviduojama vadovaujantis Lietuvos Respublikos įstatymais, Lietuvos Respublikos Vyriausybės nutarimais, Švietimo ir mokslo ministerijos nustatyta tvarka.

       
15. Centras savo veiklą grindžia  Lietuvos Respublikos Konstitucija, Lietuvos Respublikos viešųjų įstaigų, Švietimo įstatymu, Kūno kultūros ir sporto įstatymu, kitais teisės aktais, sporto mokymo įstaigų  bendraisiais nuostatais ir Šakių rajono savivaldybės tarybos patvirtintais jaunimo kūrybos ir sporto centro nuostatais.

       
16.  Centro veikla neterminuota.

       
17. Centras yra 4 sporto šakų: lengvoji atletika, krepšinis,  dziudo imtynės, futbolas.

       
18. Kūrybiniai būreliai, pagal mokinių poreikius ir polinkius.

       
19. Centras yra paramos gavėjas.

II. CENTRO  TIKSLAI, UŽDAVINIAI IR FUNKCIJOS


20. Centro paskirtis  –  per sportinę ir kūrybinę veiklą skatinti vaikų ir jaunimo saviraišką  Šakių rajone.   

            
21. Centro tikslas – ieškoti talentingų moksleivių, rengti moksleivius, galinčius deramai atstovauti centrui  ir rajonui įvairiose varžybose, konkursuose, olimpiadose.


21.1.  Centro uždaviniai:


21.2.  tobulinti gabių  ir  talentingų sportininkų atrankos ir, pradinio rengimo ir jų tolesnio meistriškumo ugdymo sistemą.


21.3.  ugdyti ir lavinti sveiką asmenybę.


21.4.  puoselėti dvasines, psichines ir fizines žmogaus galias.


21.5.  rengti sportininkus centro, savivaldybės, apskrities, LR rinktinėms.


21.6.  teikti mokymo įstaigoms metodinę ir organizacinę paramą  kūno kultūros ir sporto klausimais.


21.7.  sudaryti jaunimui sąlygas aktyviai ir kultūringai leisti laisvalaikį.


21.8.  formuoti teigiamą tėvų ir visuomenės požiūrį į sportinę ir kūrybinę veiklą.


21.9.  vykdyti mokomąjį treniruočių procesą, sporto varžybas ir sveikatą stiprinančius renginius, stovyklas.


22. Centro funkcijos:


22.1. rengti aukštesnio lygio sportininkus.


22.2. organizuoti sporto varžybas, žaidynes, sporto šventes, konkursus.


22.3. ruošti sportininkus centro, rajono, apskrities ir šalies rinktinėms, ruošti komandas dalyvauti šalies sporto žaidynėse, pirmenybėse bei čempionatuose.


22.4. ruošti būrelių narius, galinčius deramai atstovauti centrui, rajonui ir apskričiai įvairiuose konkursuose ir olimpiadose.


22.5. bendradarbiauti su šalies sporto federacijomis, sporto draugijomis ir kitomis sporto organizacijomis.


22.6. dalyvauti vaikų ir jaunimo socializacijos programose, stengiantis įtraukti mokinių į sportinę ir kūrybinę veiklą.


23. Veiklos organizavimas. Sportininkų mokymo procesas organizuojamas atsižvelgiant į bendruosius šalies piliečio mokymo reikalavimus, žmogaus fizinių ir psichinių savybių raidos dėsningumus, lyties ir amžiaus, kada pasiekiami geriausi tos sporto šakos rezultatai, ypatumus, optimalių sporto varžybų poreikį. Ugdymo proceso organizavimo tvarka:


23.1. Mokymo organizavimo tvarka:


23.1.1. Centro sportininkų mokymas organizuojamas vadovaujantis:


23.1.2. šiais nuostatais;


23.1.3. sporto mokymo įstaigų bendraisiais nuostatais;


23.1.4. sporto šakų mokymo programomis;


23.1.5. individualiais arba grupiniais darbo planais;


23.1.6. Lietuvos sportininkų kvalifikacinių kategorijų reikalavimais ir normomis;


23.1.7. sporto varžybų kalendoriais;


23.1.8. metiniais mokymo grupių darbo apskaitos žurnalais;


23.1.9. kitais norminiais dokumentais.


23.2. Centro kūrybininkų mokymas organizuojamas vadovaujantis:


23.2.1. šiais nuostatais;


23.2.2. vykdoma techninė ir meninė veikla, būreliai organizuojami atsižvelgiant į 

mokinių poreikius ir polinkius.


23.2.3. būrelių vadovai dirba pagal direktorės patvirtintą būrelio veiklos programą.


23.2.4. rajoninių, regioninių ir respublikinių konkursų, olimpiadų, varžybų tvarkaraščiais.


23.3.  Pagrindinės centro ugdymo formos: teorinės paskaitos, praktinės mokomosios pratybos vietos sporto bazėje ir sporto stovyklose, dalyvavimas sporto varžybose, įvairiuose kūrybiniuose konkursuose, parodose, šventėse. Taip pat ugdymas gali būti  organizuojamas laisvalaikiu: po pamokų, poilsio ir švenčių dienomis, atostogų metu. Vasaros metu galima rengti sporto stovyklas.


23.4. Pedagogų atostogų grafikas sudaromas taip, kad treniruotės procesas  vyktų planuotu laiku.


23.5. Teorinių paskaitų ir pratybų minimali trukmė – 45 minutės. Maksimali užsiėmimų trukmė priklauso nuo trenerio grupinio ar individualiojo ugdymo plano reikalavimų. Į šį laiką įeina ir oficialus  kalendorinių varžybų, jeigu jose dalyvauja sportininkas su treneriu, laikas.


23.6. Teorinių paskaitų, mokomųjų  pratybų ir būrelių  vietą nurodo mokomųjų pratybų tvarkaraščiai, o dalyvavimo varžybose ir konkursuose – kalendoriniai planai, patvirtinti centro vadovo.


23.7. Centro sporto šakų pradinio rengimo grupes gali lankyti visi norintys vaikai, paaugliai ir jaunuoliai, gavę raštišką  tėvų ( globėjų)  sutikimą ir sveikatos priežiūros  įstaigos leidimą, forma Nr. 027 – l/a patvirtinta LR sveikatos apsaugos ministro 2004 m. gruodžio 24 d. įsakymu Nr. V-951.


23.8. Centro būrelius gali lankyti visi norintys vaikai, paaugliai ir jaunuoliai, gavę raštišką tėvų ( globėjų) sutikimą.


23.9. Mokymo grupė gali būti sudaryta  iš vienos lyties sportininkų arba mišri.


23.10. Sportininkų skaičius  mokymo grupėse nurodomas minimalus. Atsižvelgiant į sporto šakos specifiką, mokymo įstaigos galimybes, į pradinio rengimo grupes gali būti papildomai  įrašyti 1 – 3 sportininkai, meistriškumo ugdymo 1 – 2 sportininkai.


23.11. Minimalus kūrybininkų skaičius grupėje – 10 mokinių.


23.12. Mokymo grupė ar būrelis laikomi nesukomplektuotais, jeigu pratybas lanko  mažiau   kaip 2/3 patvirtintų grupės narių  skaičiaus. Naujos  grupės ar būrelio komplektavimas gali trukti ne ilgiau kaip 1 mėnesį.


23.13. Centro komplektuojamų grupių lygiui nustatyti taikomi sportininkų kvalifikaciniai reikalavimai ir normos (žr. Lietuvos sportininkų klasifikacinės kategorijos 2000 – 2004 m., patvirtintos Kūno kultūros ir sporto departamento prie Lietuvos Respublikos Vyriausybės).


23.14. Pradinio rengimo grupių komplektavimo reikalavimus tvirtina centro direktorė.


23.15. Centro mokymo grupės komplektuojamos remiantis tokiais dokumentais: šiais nuostatais, sportininko kvalifikacine kategorija, gydytojo leidimu lankyti sporto pratybas, metine sporto varžybų apskaitos suvestine. Centro direktorė  remdamasi šiais dokumentais išleidžia įsakymą apie mokymo grupės sudarymą ir jai skirtą maksimalų  valandų skaičių per savaitę.


23.16. Jeigu treneris – sporto mokytojas  negali sukomplektuoti reikiamo parengtumo  sportininkų grupės, tai:


23.16. 1. Centro direktorė (remdamasi trenerio – sporto mokytojo raštišku prašymu) gali leisti  vienų metų laikotarpiui du trečios kategorijos sportininkus prilyginti  vienam antros, du antros kategorijos – vienam pirmos kategorijos sportininkui. Šiuo atveju grupėje didinamas sportininkų skaičius.


23.16. 2. centro direktorės  įsakymu vietoje vieno trečios kategorijos sportininko gali leisti  vienus metus papildyti  mokymo grupę  3 neturinčiais kategorijos sportininkais.


23.17. Jeigu jaunesnio amžiaus sportininkas  įvykdo aukštesnės  kategorijos reikalavimus, tai treneriui – sporto mokytojui  leidžiama jį įrašyti į aukštesnės kategorijos grupę.


23.18. Jeigu trenerio – sporto mokytojo  grupės sportininkai metų laikotarpiu  įvykdo aukštesnius arba netenka turėtų kvalifikacinių reikalavimų, centro direktorė gali peržiūrėti mokymo grupės  maksimalų savaitinį pratybų valandų skaičių.


23.19. Išimties atveju , kai rajono centro sukomplektuotoje  mokymo grupėje  1 – 2 sportininkai ryškiai išsiskiria  iš kitų savo talentingumu  ir sportiniais rezultatais, papildomam jų mokymui, centro direktorė, suderinusi su steigėju, prie grupei skirtų pratybų , meistriškumo ugdymo grupei gali pridėti  - 2 val.


23.20. mokiniai priimami į centrą ir išbraukiami iš centro sąrašų centro direktorės įsakymu.


23.21. Centro iniciatyva, suderinus su ugdymo įstaigų vadovais, jose gali būti steigiamos pradinio rengimo mokymo grupės arba sporto klasės, kuriose, panaudojant  mokyklos sporto bazę  bei pedagogų potencialą, sudaromos reikiamos mokymosi ir sportavimo sąlygos.


23.22. Centro atskirų sporto šakų skyriuose gali būti sudaromos  ir direktorės patvirtintos kelių pedagogų brigados. Brigada kartu sprendžia  sportininkų atrankos, jų pradinio rengimo ir auklėjimo , perdavimo tolesniam meistriškumo tobulinimui ir kitus klausimus.


24. Sporto mokymo turinys. Pagrindinis mokymo turinio uždavinys: per vaikų ir jaunimo saviraišką sporte – talentingų  sportininkų paieška, optimalus bendrasis ir specialusis fizinis parengimas, orientavimas vienai ar kitai sporto šakai, pradinis jų apmokymas sporto šakų pagrindų, nuoseklus  pratybų ir  sporto varžybų apimčių didinimas, šiuolaikinių sporto mokslo laimėjimų pritaikymas siekiant optimalių sportinių rezultatų.


24.1. Mokymo turinį sudaro teorinis ir praktinis mokymas, įgūdžių formavimas ir jų realizavimas.


24.2.  Teorinis mokymas apima bendruosius kūno kultūros, sveikos gyvensenos, racionalios dienotvarkės, mitybos reikalavimus, asmens higienos taisykles ir savisekos principus, elgesio ir kultūros žinias, bendrųjų treniruotės dėsningumų, pasirinktos sporto šakos technikos elementų, taktinių gudrybių panaudojimo žinias, sporto varžybų taisyklių nagrinėjimą ir suvokimą.


24.3. Praktinis mokymas apima bendrąjį ir specialųjį, fizinį, techninį, taktinį ir psichologinį sportininko rengimą, jo metu įgyti įgūdžiai realizuojami per sporto varžybas.


24.4. Centro mokymo  turinys paremtas sporto mokslo įrodyta ir praktikoje patvirtinta daugiamete sportininkų rengimo sistema. Šis procesas skirstomas į keturis etapus: pradinio rengimo, meistriškumo ugdymo, meistriškumo tobulinimo ir  didelio meistriškumo. Priklausomai nuo sporto šakos specifikos, kiekvieno sportininko  ugdymas trunka atitinkamą metų skaičių. Šalyje plėtojamų olimpinių sporto šakų  kiekvieno etapo minimalūs mokymo grupių komplektavimo  reikalavimai, skiriamas savaitinis maksimalus pratybų valandų skaičius, optimalus sporto varžybų skaičius ir jų lygis per metus nurodytas sporto mokymo įstaigų bendrųjų nuostatų priede.



24.5. Mokymo  turinys fiksuojamas ugdymo planuose. Ugdymo planai sudaromi vadovaujantis patvirtintomis Švietimo ir mokslo ministerijos bei kūno kultūros ir sporto departamento programomis. Planus tvirtina centro direktorė.


25. Centro grupių  darbo apskaita vedama mokomojo sportinio darbo planavimo ir apskaitos  žurnaluose. Būrelių vadovų darbo apskaita vedama neformalaus ugdymo dienynuose.  Už žinių teisingumą atsako  sporto šakos treneris ir  atitinkamo būrelio vadovas.


26. Mokslo metų trukmė – nuo rugsėjo 1 dienos iki birželio mėnesio 30 dienos.


27. Tarifikuojamų savaitinių valandų skirti: 25 ( – kūrybinei veiklai, 75 ( – sportinei veiklai.

III. MOKINIŲ  PRIĖMIMAS Į  CENTRĄ, PERĖJIMAS Į KITAS ĮSTAIGAS, MOKYKLAS,  PAŠALINIMAS IŠ  CENTRO

             
28. Centro sporto šakų pradinio rengimo grupes gali lankyti visi norintys vaikai, paaugliai ir jaunuoliai, gavę raštišką tėvų ( globėjų) sutikimą ir pirminės sveikatos  priežiūros įstaigos leidimą, forma Nr. 027-l/a, patvirtinta LR sveikatos apsaugos  ministro 2004 m. gruodžio 24 d. įsakymu Nr. V – 951 ir išlaikę stojamuosius kontrolinius sporto šakos normatyvus. Su sportininkais gali būti sudaromos sutartys.


29. Centro būrelius gali lankyti visi vaikai, paaugliai ir jaunuoliai, gavę raštišką  tėvų (globėjų) sutikimą.


30. Mokiniai priimami ir atleidžiami vadovo įsakymu.


31. Už šiurkščius ir sistemingus centro nuostatų ir vidaus darbo tvarkos taisyklių pažeidimus moralės bei etikos normų nesilaikymą, dopingo bei narkotinių medžiagų vartojimą  mokiniai mokytojų tarybos nutarimu gali būti pašalinti iš JKSC.


32. Sportininkai  gali pereiti  į kitas sporto mokymo įstaigas bei Lietuvos klubus sutartyje numatyta tvarka bei kitais Lietuvos Respublikos  teisės aktuose numatytais atvejais.

IV. CENTRO  BENDRUOMENĖS NARIŲ TEISĖS, PAREIGOS  IR ATSAKOMYBĖ


33. Centro mokiniai turi teisę:


33.1. Dalyvauti centro savivaldoje ir jos veikloje;


33.2. Pereiti iš žemesnio sportininkų rengimo etapo į aukštesnį, jeigu įvykdo kvalifikacinius reikalavimus;


33.3. Naudotis centro baze, įrengimais, inventoriumi, sportine apranga, avalyne ir t. t.


33.4. Gauti maitinimą, atlyginimą už sportinius laimėjimus pagal Vyriausybės patvirtintus dydžius ir tvarką;


33.5. Ginti centro, miesto, rajono, apskrities ir šalies sportinę garbę, jeigu yra pakviestas į atitinkamas rinktines;


33.6. Gauti moralinius, piniginius, daiktinius paskatinimus už pasiektus rezultatus.


34. Centro mokinių  pareigos:


34.1. Sistemingai ir stropiai sportuoti, lavinti gebėjimus, plėsti ir gilinti kultūrinius interesus;


34.2. Laikytis centro nuostatų ir vidaus darbo tvarkos taisyklių reikalavimų;


34.3. Gerbti trenerius, bendramokslius ir kitus centro darbuotojus, deramai atstovauti centrui viešajame gyvenime;


34.4. Tausoti mokymo įstaigos turtą, už mokymo įstaigai padarytą materialinę žalą atsakyti įstatymų nustatyta tvarka;


34.5. Laikytis sportinio rėžimo reikalavimų;


34.6. Reguliariai tikrintis sveikatą;


34. 7. Žinoti ir sąmoningai suvokti sporto varžybų taisykles;


34. 8. Laikytis garbingos sportinės kovos principų, nevartoti draudžiamų medikamentų ir preparatų;


34. 9. Nevartoti narkotikų, alkoholio, rūkalų ir kitų sveikatai kenksmingų medžiagų;


34.10. Sėkmingai derinti mokymą, sportavimą, kūrybinių būrelių lankymą ir elgesį laisvalaikiu;


35. Centro mokinių atsakomybė:


35. 1. Už šiurkščius ir sistemingus centro nuostatų ir vidaus darbo tvarkos taisyklių pažeidimus mokiniai mokytojų tarybos nutarimu gali būti pašalintas iš centro.


35.2. Iš centro šalinami mokiniai  dėl nepateisinamų priežasčių atsisakę  dalyvauti , varžybose, konkursuose, olimpiadose.


36. Tėvų ( globėjų) teisės:


36.1. Reikalauti, kad vaikui būtų teikiamas valstybinius standartus atitinkantis švietimas.


36.2. Dalyvauti nustatant ugdymo kryptis, turinį ir metodus.


36.3. Dalyvauti vaikui renkantis sportinės ar kūrybinės veiklos profilį.


36.4. Gauti informaciją apie vaiko elgesį ir rezultatus, treniruočių ir užsiėmimų 

sąlygas.


36.5. Dalyvauti centro savivaldoje.


37. Tėvų pareigos ir atsakomybė:


37.1. Pasitikėjimo, atvirumo ir reiklumo dvasia ugdyti darbštų, iniciatyvų, mokantį savarankiškai veikti  ir prisiimti atsakomybę.


37.2. Sudaryti vaikui saugias ir sveikas gyvenimo bei savarankiško treniravimosi sąlygas, užtikrinti punktualų ir reguliarų pasirinktos centro sporto šakos ar būrelio lankymą.


37.3. Užtikrinti vaikui sąlygas išvykti į varžybas, konkursus, olimpiadas.


37.4. Bendrauti su centro treneriais ir būrelių vadovais  ugdymo klausimais.


37.5. Apsaugoti vaiką  nuo smurto, prievartos ir išnaudojimo.


38. Trenerio bei būrelio vadovo teisės:


38.1. Turėti tinkamas darbo sąlygas;


38.2. Teikti siūlymus mokymo ir kitais centro veiklos klausimais, pats pasirinkti pedagoginės veiklos organizavimo būdus, formas, programų ir vadovėlių variantus;


38.3. Susipažinti su centro veiklą reglamentuojančiais dokumentais, administracijos ir savivaldos organų nutarimai bei susirinkimų protokolais;


38.4. Burtis į savišvietos kultūros grupes, dalykines ir metodines sekcijas, būrelius, profesines sąjungas ir kitas visuomenines organizacijas, kurių veikla ne prieštaraujas Lietuvos Respublikos įstatymams;


38.5. Dalyvauti pedagogų atestacijoje Lietuvos Respublikos švietimo ministerijos nustatyta tvarka;


38.6. Gauti atlyginimą už darbą bei piniginius  ir daiktinius prizus, moralines paskatas.


38.7. Atostogauti numatytu laiku ir naudotis Lietuvos Respublikos numatytomis lengvatomis.


39. Trenerių ir būrelių vadovų pareigos:


39.1. Turėti aukštąjį pedagoginį išsilavinimą arba nustatyta tvarka išduotą licenziją, suteikiančią teisę trenerio – sporto mokytojo darbą ir būrelio vadovo;


39.2. Laikytis centro nuostatų ir vidaus darbo tvarkos taisyklių;


39.3. Vykdyti ugdymo programų ir planų reikalavimus;


39.4. Tobulinti savo profesinį meistriškumą;

39.5. Neleisti sportininkams, neturintiems gydytojo leidimo, lankyti pratybų, reguliuoti mokymosi, treniravimosi bei poilsio rėžimą;


39.6. Nepažeisti profesinės ir pedagoginės etikos reikalavimų;


39.7. Bendrauti su sportininko šeima bei bendrojo lavinimo, profesinės mokyklos mokytojais;


39.8. Drausti sportininkams ir neskatinti jų vartoti draudžiamų medikamentų;


39.9. Sporto stovyklų ir varžybų metu organizuoti veiklą, tenkinančią sportininkų saviraiškos bei saviugdos poreikius bei kultūrinius interesus;


39.10. Laikytis saugos darbe instrukcijų ir taisyklių


39.11. Supažindinti mokinius su saugumo reikalavimais užsiėmimų metu.


39.12. Suteikti mokiniui reikalingą pagalbą pastebėjus, kad jo atžvilgiu  taikomas smurtas, prievarta, seksualinis ar kitokio pobūdžio išnaudojimas ir apie tai informuoti centro vadovus ir atsakingas įstaigas.


40. Treneris ir būrelio vadovas atsako:


40. 1. Ugdymo rezultatus;


40. 2. Jam patikėtas materialines vertybes;


40. 3. Mokinių saugumą ir gyvybę per mokomąsias pratybas ir centro organizuojamus renginius, per sporto varžybas – laisvalaikio metu;


40.4. Individualias mokytojų pareigas, užtikrinant saugų darbą, nustato centro vidaus darbo tvarkos taisyklės, saugos darbe instrukcijos.

V. CENTRO  SAVIVALDA


41. Aukščiausias Centro savivaldos organas, atstovaujantis  centro darbuotojų, moksleivių, jų tėvų, socialinių partnerių ir rėmėjų bendruomenei, yra Centro taryba.


42. Centro taryba:


42.1. Veikia pagal Centro darbuotojų, moksleivių, jų tėvų, socialinių partnerių, rėmėjų atstovų susirinkimo patvirtintus nuostatus, kurie negali viršyti šiems nuostatams;


42.2. Mokytojus į tarybą siūlo  Centro mokytojų taryba (3 atstovus). Tėvai į tarybą renkami visuotiniame tėvų susirinkime (3 atstovai);


42.3. Centro tarybos sudėtį tvirtina centro darbuotojų, moksleivių, jų tėvų bei socialinių partnerių, rėmėjų atstovų susirinkimas;


42.4. Centro tarybos pirmininką renka tarybos nariai. Centro vadovas negali būti tarybos pirmininku.


42.5. Posėdis yra teisėtas, jei jame  dalyvauja 2/3 visų jos narių. Nutarimai teisėti, jei jie priimami  dalyvaujančių narių balsų dauguma;


43. Centro taryba sprendžia šiuos pagrindinius uždavinius:


43.1. Svarsto ugdymo proceso strategiją ir jos tobulinimo kryptis;


43.2. Svarsto centro pajamų ir išlaidų sąmatą, planuoja ir kontroliuoja lėšų paskirstymą, prižiūri ūkinę ir finansinę veiklą;


43.3. Svarsto centro naujų padalinių, pareigų steigimo, reorganizavimo ir likvidavimo klausimus;


43.4. Sprendžia vasaros stovyklų sportininkams bei kitiems nariams organizavimo problemas;


43.5. Teikia centro mokytojų tarybai siūlymus dėl sportininkų rengimo, materialinės bazės gerinimo.


44. Mokytojų taryba:


44.1. Kolegiali  centro savivaldos institucija, kurios nariai yra visi tuo metu centre dirbantys mokytojai ir kiti darbuotojai. Mokytojų tarybai vadovauja centro direktorius.


44.2. Posėdžiai rengiami ne rečiau kaip vieną kartą per tris mėnesius. Prireikus į posėdžius kviečiami ir kitų savivaldos organų atstovai.


44.3. Svarsto  centro veiklos metinius planus, jų vykdymo eigą, kitus klausimus;


44.4. Svarsto teorines ir praktines mokymo problemas;


44.5. Priima nutarimus dėl sportininkų šalinimo iš centro, skatinimo ir kitais klausimais;


44.6. Tvirtina moksleivių elgesio taisykles;


44.7. Svarsto centro tikslų ir uždavinių įgyvendinimo tikslus;


44.8. Sprendžia moksleivių sveikatos, saugos darbe, poilsio ir mitybos klausimus.


44.9. Svarsto atskirų sporto šakų testavimo reikalavimus;


44.10. Mokytojų tarybos nutarimai yra teisėti, jei posėdyje dalyvauja ne mažiau kaip 2/3 mokytojų. Nutarimai priimami balsų dauguma.


45. Moksleivių taryba – aukščiausia Centro moksleivių savivaldos institucija. Moksleivių tarybą renka  ir jų narių skaičių numato moksleivių susirinkimas.


46. Moksleivių taryba :


46.1.  Veikia pagal moksleivių susirinkimo patvirtintus nuostatus, kurie negali prieštarauti centro nuostatams;


46.2. Deleguoja atstovus į Centro tarybą;


46.3. Svarsto moksleivių elgesio taisykles ir siūlo jas tobulinti;


46.4. Padeda administracijai spręsti socialines ir buitines moksleivių problemas, organizuoja moksleivių laisvalaikį;


46.5. Skatina palaikyti tvarką ir švarą.


47. Tėvų komitetas – aukščiausia centro tėvų savivaldos institucija.


47.1. Veikia pagal tėvų susirinkimo patvirtintus nuostatus, kurie negali prieštarauti centro nuostatams.


47.2. Svarsto moksleivių veiklos rezultatus, elgesį, centro vidaus darbo tvarkos taisykles ir teikia siūlymus tais klausimais.


47.3. Padeda administracijai  spręsti socialines ir buitines moksleivių problemas.


48. Kad būtų geriau sprendžiami profesiniai klausimai, centre gali veikti trenerių – sporto mokytojų metodinė taryba. Ji privalo padėti centrui įgyvendinti centrui keliamus tikslus ir uždavinius.

VI. CENTRO VALDYMAS


49. Centrui vadovauja direktorius, kurį atviro konkurso būdu  skiria pareigoms neterminuotai ir iš jų atleidžia Savivaldybės taryba Lietuvos Respublikos teisės aktų nustatyta tvarka.


50. Direktorius savo darbe vadovaujasi Lietuvos Respublikos Konstitucija, Vietos savivaldos, Švietimo, Biudžetinių įstaigų  ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Tarybos sprendimais, mero potvarkiais, savivaldybės administracijos direktoriaus, į Švietimo ir sporto skyriaus vedėjo įsakymais, jaunimo kūrybos ir sporto centro nuostatais, kitais teisės aktais ir  centro direktoriaus pareigybės aprašymu.


51. Centro direktoriui keliami reikalavimai:


51.1. aukštasis išsilavinimas;


51.2. ne mažesnis kaip 3 metų pedagoginio darbo stažas;


51.3. raštvedybos ir darbo kompiuteriu įgūdžiai;


51.4. Lietuvos Respublikos Konstitucijos, biudžetinės įstaigos ir švietimo veiklą bei darbo santykius reglamentuojančių teisės aktų žinojimas.


52. Centro direktoriaus kompetencija:


52.1. vadovauti strateginio plano ir metinės veiklos programos rengimui, suderinus su steigėju juos tvirtinti ir vadovauti jų įgyvendinimui;


52.2. priimti į darbą, atleisti iš jo, skirti drausmines nuobaudas ir skatinti centro darbuotojus;


52.3. tvirtinti centro vidaus darbo tvarkos taisykles ir darbuotojų pareigybių aprašymus;


52.4. Centro vardu sudaryti sutartis.


53. Centro direktoriaus funkcijos:


53.1. inicijuoti centro veiklos planų ir programų rengimą;


53.2. telkti specialistus centro  uždaviniams ir funkcijoms vykdyti bei numatytoms veiklos programoms įgyvendinti;


53.3. stebėti, analizuoti ir vertinti centro veiklą;


53.4. rūpintis centro intelektualiniais, materialiniais ir finansiniais ištekliais;


53.5. atstovauti centrui kitose institucijose;


53.6. užtikrinti bendradarbiavimu pagrįstus santykius, etikos normų laikymąsi, skaidriai priimamus sprendimus, darbuotojų profesinį tobulėjimą, sveiką ir saugią aplinką;


53.7. vykdyti kitas pareigybės aprašyme nustatytas funkcijas;


53.8. Darbo užmokesčio fondo ribose tvirtinti etatus.


54. Centro direktorius atsako už visą centro veiklą, jos kokybę ir rezultatus, reikiamą specialistų išsilavinimą.


55. Centro administratoriumi skiriamas asmuo, turintis aukštąjį išsilavinimą, ūkinės bei finansinės veiklos patirtį. Centro administratoriaus veiklos aprašą tvirtina centro direktorė.

VII. DARBUOTOJŲ  PRIĖMIMAS Į DARBĄ IR DARBO APMOKĖJIMAS


56. Centro direktorius skiriamas ir atleidžiamas centro steigėjo teisės aktų nustatyta tvarka. Vadovą skiria steigėjas atviro konkurso būdu.


57. Į centrą darbuotojus priima ir atleidžia Centro direktorius Lietuvos Respublikos teisės aktų nustatyta tvarka.


58. Centro direktoriaus pareiginė alga priklauso nuo išsilavinimo, darbo stažo ir vadybinės kategorijos.


59. Trenerių ir būrelių vadovų  darbo užmokestis nustatomas pagal tarifikaciją, indeksuojant pagal LR Vyriausybės nutarimus, darbo stažą, kvalifikacinę kategoriją.


60. Centro specialistų, tarnautojų ir darbininkų darbo užmokestis skaičiuojamas pagal steigėjo patvirtintą tarnybinį atlyginimo koeficientą.


61. Darbo apmokėjimo tvarką nustato Lietuvos Respublikos Darbo Kodeksas, Lietuvos Respublikos įstatymai, Lietuvos Respublikos Vyriausybės nutarimai, Lietuvos Respublikos Švietimo ir mokslo ministro įsakymai.

VIII. ATESTACIJA. KVALIFIKACIJOS TOBULINIMAS


62. Direktorius  ir darbuotojai atestuojami  Lietuvos Respublikos įstatymų. Lietuvos Respublikos švietimo ir mokslo ministerijos nustatyta tvarka, vadovaujantis kvalifikacijos kėlimo nuostatais.


62.1. Centro direktoriaus atestaciją vykdo  centro steigėjas Švietimo ir mokslo ministerijos nustatyta tvarka.


62.2. Centro trenerių ir būrelių atestaciją vykdo  bazinės mokyklos atestacijos komisija Švietimo ir mokslo ministerijos nustatyta tvarka.


63. Centro darbuotojams teisės aktų nustatyta tvarka leidžiama dalyvauti kvalifikacijos tobulinimo seminaruose, kursuose, konferencijose, kituose kvalifikacijos kėlimo renginiuose.

IX. PASIEKIMŲ PAŽYMĖJIMŲ IŠDAVIMAS


64. Moksleiviai, baigę sportinės specializacijos etapą ir įvykdę kontrolinių testų 

reikalavimus, gauna  neformalaus  ugdymo pažymėjimus (kodas 9201).


65. Už pažymėjimų  blankų užsakymą, apsirūpinimą, saugojimą, atsiskaitymą už panaudotus blankus, už pažymėjimų apskaitos knygų tvarkymą atsakinga centro direktorė.

X. CENTRO RYŠIAI


66. Centras yra pavaldus steigėjui.

67. Centras bendradarbiauja su savivaldybės administracijos švietimo ir sporto 

skyriumi, LR  kūno kultūros ir sporto departamentu, LR moksleivių kūno kultūros ir sporto centru, kitų savivaldybių sporto mokymo įstaigomis bei su kitomis organizacijomis.


68. Centras dalyvauja programose ir projektuose, organizuoja bendrus renginius su  mokyklomis ir vietos bendruomene, gali būti nevyriausybinių organizacijų  nariu ir steigėju.

XI. TURTAS, LĖŠŲ ŠALTINIAI IR JŲ NAUDOJIMAS


69. Turtas:


69. 1. centro turtą sudaro materialinės vertybės, finansiniai ištekliai, intelektualaus

darbo produktai ir kitas Lietuvos Respublikos įstatymų nustatytas turtas. Turtas gali būti pirktas už centro lėšas, dovanotas arba įgytas kitu teisėtu būdu teisės aktų nustatyta tvarka.


70. Lėšos ir jų šaltiniai:


70.1. savivaldybės biudžeto lėšos, skiriamos pagal patvirtintą sąmatą;


70.2. pajamos, gautos iš vaikų tėvų  už moksleivių ugdymą. Tai būtų 4( minimalaus gyvenimo lygio  mokestis per mėnesį. Nuo mokesčio atleidžiami moksleiviai LR vaikų, jaunučių, jaunių ir jaunimo pirmenybėse, čempionatuose, žaidynėse iškovoję 1-3 vietas ,  socialiai remtini ir globos nameliuose gyvenantys vaikai.


70.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus.


70.4. parama, gaunama įstatymų nustatyta tvarka.


70.5. Pajamos, gautos už patalpų nuomą ir renginius.


71. Lėšos naudojamos teisės aktų nustatyta tvarka.


72. Finansines operacijas  vykdo Centro buhalteris.


73. Finansinės operacijos ir buhalterinė apskaita atliekama vadovaujantis įstatymais, Vyriausybės nutarimais, Finansų ministerijos įsakymais ir kitais teisės aktais.


74. Visos lėšos naudojamos Centro funkcijoms vykdyti teisės aktų nustatyta tvarka.


75. Centras savo balanse gali turėti pastatų, transportą ir kitų pagrindinių priemonių.

            
76. Centras darbo užmokesčio fondo ribose savarankiškai tvirtina etatus. Vadovybės ir tarybos nutarimu darbuotojams gali būti mokamos papildomos išmokos ar priedai mokos fondo ribose.
XII. VEIKLOS  PRIEŽIŪRA


77. Centro veiklą prižiūri steigėjas ir kitos valstybės įgaliotos institucijos.


78. Centro finansinę kontrolę vykdo savivaldybės Kontrolieriaus tarnyba ir kitos 

įgaliotos institucijos.

XIII. DOKUMENTŲ VALDYMAS  IR SAUGOJIMAS


79. Centro raštvedybos organizavimo ir dokumentų saugojimo tvarką reglamentuoja Lietuvos Respublikos archyvų įstatymas (Žin., 1995, Nr. 107-2389; 2004, Nr. 57-1982), Raštvedybos taisyklės patvirtintos Lietuvos archyvų departamento prie Lietuvos Respublikos Vyriausybės generalinio direktoriaus 2001 m. gruodžio 28 d. įsakymu  Nr. 88 (Žin., 2002, Nr. 5-211), Dokumentų rengimo ir įforminimo taisyklės patvirtintos Lietuvos archyvų departamento prie Lietuvos Respublikos Vyriausybės generalinio direktoriaus 2001 m. kovo 30 d. įsakymu  Nr. 19 (Žin., 2001 m, Nr. 30-1009), Bendrojo lavinimo mokyklų  pavyzdine bylų nomenklatūra , patvirtinta švietimo ir mokslo ministro  199 m. liepos 20 d įsakymu Nr. 924 (Žin., 1999, Nr. 65-2101) ir šie nuostatai.

XIV. CENTRO REGISTRAVIMAS


80. Centras registruojamas Juridinių asmenų registre Civilinio kodekso (Žin.,2000, Nr. 74- 2262) ir Juridinių  asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 (Žin., 2003 Nr. 107-4810), nustatyta tvarka.

XV. CENTRO PABAIGA IR PERTVARKYMAS


81. Steigėjas Centrą reorganizuoja, likviduoja ir pertvarko Lietuvos Respublikos Civilinio kodekso, Lietuvos Respublikos Švietimo įstatymo ir kitų teisės aktų nustatyta tvarka.

XVI. NUOSTATŲ  ĮFORMINIMAS


82. Nuostatai, jų pakeitimai  ir papildymai įforminami vadovaujantis Dokumentų rengimo ir įforminimo taisyklėmis, visi lapai sunumeruojami.



83. Su Centro taryba suderinti nuostatai, jų pakeitimai ar papildymai teikiami Centro steigėjui tvirtinti.


84. Nuostatai keičiami ir papildomi  laikantis Įstatymų ir kitų teisės aktų rengimo rekomendacijų ir Dokumentų rengimo ir įforminimo taisyklių reikalavimų.





SUDERINTA

